«Հայաստանը թշնամական երկիր չէ, Հայաստանն ուղղակի ունի հիշողություն» Անրի Կյունի Հրաժեշտից առաջ հայ ուսանողների հետ ունեցած հանդիպման ժամանակ Հայաստանում Ֆրանսիայի դեսպան Անրի Կյունին իր խոսքն ամբողջությամբ նվիրեց գրականության և դիվանագիտության միջև եղած կապերի բացահայտմանը` մասնավորապես անդրադառնալով դիվանագետ բառի ստուգաբանությանը£ Հույս ունենալով այդ շրջանակներում սահմանափակել զրույցի թեման, դեսպանն, այնուամենայնիվ, չկարողացավ շրջանցել քաղաքականությունը£ Ինչպիսի՞ն է տեսնում Հայաստանի հեռանկարները միջազգային դիվանագիտության ասպարեզում հարցին Անրի Կյունին փորձեց կատակով պատասխանել, թե այդ հարցը երևի պետք էր ուղղել Հայաստանի իշխանություններին£ Ամեն դեպքում, դեսպանն իր խոսքում նշեց, որ Մինսկի խմբի համանախագահները շատ աշխատեցին և լավ աշխատեցին£ ¬ Մինսկի խումբն այսօր էլ պարապուրդի չի մատնված,¬ նշեց Անրի Կյունին,¬ և հանդիպումները շարունակվում են£ Թող նրանք տեսնեն, որ Հայաստանը թշնամական երկիր չէ£ Հայաստանն ուղղակի ունի հիշողություն£ Խորին համոզմունք ունենալով, որ քաղաքական հարցերը ռազմական ճանապարհով լուծում չեն կարող ստանալ, մեր բարեկամ դեսպանը ցանկություն հայտնեց, որ ԼՂՀ հիմնախնդիրը կարգավորվի խաղաղ ճանապարհով£ Ինչ վերաբերում է Թուրքիայի կողմից սահմանի բացման հարցին, դեսպանը նշեց, որ հնարավոր չէ Եվրամիությանն անդամակցել փակ սահմանով£ Անրի Կյունին վստահաբար դիմեց հայ երիտասարդներին. ¬ Վտանգավոր հակումներից մեկը հետադարձ հայացքի վրա շատ ժամանակ կորցնելն է£ Հիշողության պարտքը պետք է ընդունել, այդուհանդերձ, ձեր տարիքի մարդը պետք է ավելի շատ առաջ նայի£ Հրաժեշտ տալով` դեսպանն ավելացրեց, որ Հայաստանից հեռանում է վառ տպավորություններով, և իր մտքում հիմա «ցտեսությունն» է, ոչ թե «մնաք բարովը»£ ¬ Հայաստանում ես գտա այն, ինչ որոնում էի, և ինչն ուրիշ տեղում չեմ էլ որոնի. գտա ձեզ, մշակութային հարստություն գտա£ Այսօր հայ ընթերցողի սեղանին է դրվել Անրի Կյունի¬մտածողի «Երջանկություն ամեն տեսակի» գիրքը` բաղկացած 24 պրելյուդներից£ Հյուպատոսը խոստացավ վերադառնալ Հայաստան, երբ ազատ կլինի տնօրինելու իր ժամանակը£ Հայկանուշ ԹՈՐՈՍՅԱՆ Պաշտոնական լրատու n Հայ-ադրբեջանական սահմանագծի Իջևան-Ղազախ հատվածում ԵԱՀԿ-ի գործող նախագահի անձնական ներկայացուցիչ Անջեյ Կասպրչիկի առաջարկով, կողմերի միջեւ փոխադարձ վստահության մեծացմանն ուղղված միջոցների շրջանակում Հայաստանի եւ Ադրբեջանի պաշտպանության նախարարների հանդիպման ընթացքում քննարկվեցին երկուստեք հետաքրքրություն ունեցող, մասնավորապես, սահմանի վերահսկմանն ու հրադադարի պահպանմանն առնչվող հարցեր: